નેશનલ ડેસ્કઃ રાફેલ ડીલને લઈને કોંગ્રેસ અધ્યક્ષ રાહુલ ગાંધી અને કોંગ્રેસ પાર્ટી મોદી સરકાર પર સતત હુમલાઓ કરી રહ્યાં છે. ત્યારે જેમ જેમ ચૂંટણી નજીક આવી રહી છે ત્યારે રાફેલ ડીલને લઈને કોંગ્રેસે આ હુમલાઓ તેજ કરી દીધાં અને મોદી સરકાર વિરૂદ્ધ જન આંદોલનનો મૂડ બનાવ્યો છે. જેમાં કોંગ્રેસના નેતા દેશભરમાં રાફેલ મુદ્દે મોદી સરકાર વિરૂદ્ધ જુમલાઓ કરશે. આ મુદ્દાને રાહુલ ગાંધી સંસદમાં પણ ઉઠાવી ચુક્યાં છે. અને કોંગ્રેસ મોનસૂન સત્રમાં પણ સંસદ પરિસરમાં પ્રદર્શન કરી ચુક્યાં છે. કોંગ્રેસના મતે રાફેલ ડીલને મોદી સરકાર દ્વારા કરવામાં આવેલું કૌભાંડ છે. ત્યારે વધતાં આ વિવાદ વચ્ચે ફ્રાંસ પાસેથી લગભગ 59000 કરોડ રૂપિયાના ખર્ચે ભારતને 36 ફાઈટર પ્લેન ખરીદવાનો શું છે મામલો તે જાણીએ.